text: Bøvl med tekst-tv fortsætter
  21 juni 2019 kl. 10.14
  TV SYDs tekstmaskine er sendt til reparation i udlandet.
  Tekst-tv på TV SYD+ er i stykker for tiden, og sådan vil det desværre være lidt tid endnu.
  Det er meldingen fra den tekniske afdeling på TV SYD.
  I den seneste måneds tid har mange seere kontaktet TV SYD med meddelelser om, at tekst-tv ikke virker på stationens kanal, TV SYD+.
  - Det er en fejl i vores tekst-boks, og den er sendt til reparation i England, og der er desværre også leveringstid på en ny, siger Gert Børgesen, teknologichef, TV SYD.
  Han anslår, at de går mindst ti til fjorten dagen endnu, før teksterne virker igen.
  - Vi håber på seernes forståelse, og vi undskylder for det besvær, det desværre medfører, siger Gert Børgesen.
  